Дамян Дамянов
Не казвайте

chitanka.info

Не казвайте с насмешка, че е късно

любовта си като празник да очаквам аз,

че всеки мой връстник е пръснал вече

сърдечния си плам и чистота,

че без да мисля трябва да поема

аз първата подадена ръка,

че за мечти и нежност няма време.

Не казвайте! Не е така! Не! Не е така!

Със своя жар до днеска нестопен

аз вярвам в любовта си нераздало,

едно сърце е плакало за мен,

едно сърце ме търси

и в един жадуван час

до мене пътя ще намери

и това сърце с вяра чакам аз!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.